140 
rantur, quam in Berberideis immo minus elevata videtur. In structura fru- 
ctus seminisque vix alias differentias video, quam quae in proxime affini- 
bus saepe obveniant. Embryo subsimilis, radicula elongata apice quasi 
incrassata. 
Embelie^e sunt Berberideis proxime collaterales, gemmulis forsan 
imperfectioribus placentae demum immersis habituque di- 
versae. 
Ut Berberideae petalis liberis a Theophrasteis diversae, ita Embelieae 
a Myrsineis. Quam parvi vero sit momenti haec differentia diversae spe- 
cies Suttoniae demonstrant, in quibus petala nunc fere libera, nunc altius 
concreta obvenire videntur. 
Myusine^e sunt Embelieae gamopetalae. (Tab. X. lig, 6-9.) 
LiniiiEus jam in Fragmentis methodi naturalis Myrsinem una cum. 
Ebenaceis ad ordinem Ericoidearum retulit. Ita quoque Adansonius. A. L. 
de Jussieu, Sapotearum condito ordine, huic Myrsineas ei cognitas ad- 
scripsit. Observatione a Brownio allata de tendentia quadam affinitatum 
versus Primulaceas recentiores ducti videntur, quum ad unum omnes (Bart- 
ling, Bindley, Endlicher, DeCandolle, Brongniart, Adr. de Jussieu, Fries) 
Myrsineas Primulaceis pra?cipue affines statuant. Nonnulli eo usque hoc 
urgent, ut tantum sectiones ejusdem familiae contendant {ck.Miquelium in 
Martii FI. Brasiliensi). Si contra tot et tantas auctoritates propriam et 
diversam sententiam confiteri fas sit, mihi haec affinitas quam maxime du- 
bia censeatur; quin immo convictus sum has familias non affines, sed ana- 
logas, considerari debere, licet rationes quare separantur parum plausibiles 
adpareaut. Summa earum similitudine in iis, quae a Botanicis characteri- 
stica habentur, tantum demonstratum putarem typos diversos aliquando 
sibi invicem obviam ire, et eandem fere floris et fructificationis formam, li- 
cet a typo diversissimo profectam, aliquando oriri. Eam Myrsinearum et 
Primulacearum esse rationem, habitus et qualitates diversissimae mihi per- 
suadent. 
Ut ipse Myrsineas intelligam, imperfecta quadam et a placenta magis 
quam in aliis plantis pendente gemmularum evolutione, Loranthaceis ad- 
modum adpropinquantur. Loco quod placenta in his cum pariete ovarii 
cohaeret, fit separata in Myrsineis; loco quod sacculi embryonales in Lo- 
lanthaceis in massa indivisa placentae extenduntur, gemmulae in Myrsineis 
proveniunt quoad formam definitae, at cum placenta intime cohaerentes et 
ab eadem sub evolutione seminum ulterius circumfusae. Ex ovulis nume- 
rosis in utroque ordine saepissime unicum tantum evolvitur. Embryo nunc 
cotyledonibus parum evolutis, nunc (Cybianthus) longioribus instructus, 
radicula truncata, formasque offerens, quae in Loranthaceis et Viscaceis 
saepe reveniunt. 
Ex altera parte ad Berberideas et Theophrasteas — ut hoc plurimi 
